stanford-oval/wikipedia huggingface dataset:
Reginald Barclay

| Reginald Barclay |
| --- | --- |
 Barclay Uusi sukupolvi -sarjan kolmannen tuotantokauden jaksossa "Hollow Pursuits"
Luoja(t):  Gene Roddenberry
Näyttelijä(t):  Dwight Schultz
Ensi- esiintyminen:  Star Trek – uusi sukupolvi
Viimeinen esiintyminen:  Star Trek: Voyager
Henkilötiedot
Koko nimi:  Reginald Endicott Barclay III
Ammatti:  upseeri
Sukupuoli:  mies
Ryhmäsidokset:  Yhdistyneiden planeettojen liitto
Suhteet
Tutut:  Geordi La Forge Wesley Crusher Jean-Luc Picard William Riker Deanna Troi Beverly Crusher
Infobox OKNimi-testi OK: 
Reginald Endicott Barclay III on Dwight Schultzin esittämä kuvitteellinen hahmo, joka esiintyy sarjoissa Star Trek – uusi sukupolvi, Star Trek: Voyager ja elokuvassa Star Trek: Ensimmäinen yhteys.
Barclay esitellään Uusi sukupolvi -sarjan kolmannella tuotantokaudella jaksossa "Hollow Pursuits". Hän oli konepäällikkö Geordi La Forgen tiimin jäsen. Hänestä ei kuitenkaan pidetty hänen ujon ja vetäytyvän luonteenpiirteensä vuoksi. Hänestä käytettiin nimitystä "Broccoli", kunnes kapteeni Picard määräsi nimen lopetettavaksi, ja käski La Forgea tutustumaan häneen paremmin. Kohentuneella itsetunnolla Barclay kykeni tunnistamaan Enterprisea uhkaavan aineen.
Neljännellä kaudella eräs vieras avaruusolentojen luotain sai Barclayn älyn ja itsevarmuuden kasvamaan siihen pisteeseen, että hän kykeni viemään Enterprisen heidän kotimaahansa. Kun Barclay kuudennella tuotantokaudella aiottiin lähettää siirtimen kauttatutkimaan hylättyä Tähtilaivaston alusta, selvisi että hänellä oli pelko siirtimiä kohtaan. Kun hän viimein käytti siirrintä ja materiavirrassa olleet miehistönjäsenet tarttuivat häneen, hän sai oireita joiden luuli liittyvän vanhaan sairauteen, siirrinpsykoosiin. Seitsemännellä kaudella tohtori Crusherin antama flunssalääke aiheutti Barclayn ja kaikkien muiden miehistön jäsenten palaavan evoluutiossa taaksepäin, minkä jälkeen kyseinen epidemia nimettiin Barclayn mukaan.
Gene Roddenberryn idea Barclaysta syntyi väitetysti silloin, kun hän halusi lisätä mukaan hahmon, joka ei sopisi joukkoon.
Pyörölampi (Kouvola)

| Pyörölampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°11′12″N, 26°32′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Korpijärveen 
Järvinumero:  14.942.1.025
Mittaustietoja
Pinnankorkeus:  100,2 m  
Pituus:  370 m  
Leveys:  290 m  
Rantaviiva:  1,018 km  
Pinta-ala:  6,358 ha  
Saaria:  ei saaria 
 fiPyörölampi 
Pyörölampi  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 370 metriä pitkä, 290 metriä leveä, ja sen pinta-ala on 6,4 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Lammen vedenpinnan korkeus on 100,2 metriä mpy.
Soultz-Haut-Rhin

| Soultz-Haut-Rhin |
| --- | --- |

 vaakuna
 Soultz-Haut-Rhin
 Koordinaatit: 47°53′12″N, 7°13′47″E 
Valtio:  Ranska
Alue:  Grand Est
Departementti:  Haut-Rhin
Arrondissementti:  Thann-Guebwiller
Pinta-ala:  
 – Kokonaispinta-ala:  29,6 km²
Väkiluku (2016):  7 111 
 – Väestötiheys:  240 as./km²
Kunnan numero:  68315
 
 Kunnan kotisivut 
Infobox OKVirheellinen NIMI-arvo: 
Soultz-Haut-Rhin on kunta Koillis-Ranskassa Haut-Rhinin departementissa Grand Estin alueella. Se sijaitsee noin 22 kilometriä Mulhousen kaupungista luoteeseen.
Kunta sijaitsee Vogeesien vuoriston juurella, lähellä vuoriston korkeimpia huippuja. Soultzilla on pitkä historia, ja sen nimi mainittiin ensimmäisen kerran vuonna 667. Viininviljely toi alueelle vaurautta 1500- ja 1600-luvuilla. Tältä ajalta olevia taloja torneineen on runsaasti kaupungin alueella.
Château de Bucheneck
Kunnan nähtävyyksiin kuuluu 1100-luvulta peräisin oleva linna Château de Bucheneck. Se toimii nykyään museona, ja siellä voi tutustua venäläisen runoilijan Puškinin traagisessa kaksintaistelussa surmanneen Georges d’Anthèsin tarinaan.
Tunnettuja kuntalaisia

Georges d’Anthès (1812-1895), sotilas
Bernard Genghini (s. 1958), jalkapalloilija
Aiheesta muualla

Kuvia tai muita tiedostoja aiheesta Soultz-Haut-Rhin Wikimedia Commonsissa
Soulwax

| Soulwax |
| --- | --- |
 Stephen ja David Dewaele esiintymässä Rock en Seine -festivaaleilla Pariisissa elokuussa 2007.
Tiedot
Toiminnassa:  1995–
Tyylilaji:  electronica, alternative dance, dance-punk, elektroninen rock, big beat, house, acid house
Kotipaikka:   Gent, Belgia
Jäsenet:  Stephen Dewaele   David Dewaele   Stefaan Van Leuven
Entiset jäsenet:  Piet Dierickx   Kurt Huyghe   Inge Flipts   Helmut Van Den Meersschaut   Stephane Misseghers   Dave Martijn   Steve Slingeneyer   Bent Van Looy
Levy-yhtiö:  PIAS Recordings   Modular Recordings   Parlophone / EMI
Aiheesta muualla
Kotisivut
Infobox OKNimi-testi OK: 
Soulwax on vaihtoehtorockia ja elektronista musiikkia tuottava yhtye Gentistä, Belgiasta. Yhtyeen perustivat David Dewaele, Stephen Dewaele sekä Stefaan Van Leuven. Soulwax sai huomiota julkaistessaan albumin Much Against Everyone’s Advice, mutta kyseisen julkaisun jälkeen Dewaelet keskittyivät enemmän muihin projekteihinsa kuten 2manydjs, joka tunnettiin alun perin nimiltä The Fucking Dewaele Brothers ja The Flying Dewaele Brothers. The New York Times nimesi heidän albuminsa As Heard on Radio Soulwax Pt. 2 vuoden 2002 parhaimmaksi pop-albumiksi. Dewaelet juonsivat myös radio-ohjelmaa Belgian televisiossa nimeltä Alter8.
Diskografia > Albumit

Leave the Story Untold (1996)
Much Against Everyone’s Advice (1998)
Any Minute Now (2004)
Nite Versions (2005)
This Is Radio Soulwax (2006)
Most of the remixes... (2007)
Belgica (2016)
From Deewee (2017)
Essential (2018)
Aiheesta muualla

Kuvia tai muita tiedostoja aiheesta Soulwax Wikimedia Commonsissa
Rasalahti

Rasalahti eli Novinka (ven. Новинка) on maaseututaajama Leningradin alueella Tienhaaran kunnassa Venäjällä Suomen Neuvostoliitolle luovutetulla alueella. Se sijaitsee muutaman kilometrin päässä Viipurista länteen, Suomeen vievän E18-tien (M10) varrella. Asukasluku vuonna 2008 oli 299.
Rasalahti Suomessa

Suomelle kuuluessaan Rasalahden kylä oli osa Viipurin maalaiskuntaa. Kylä sijaitsi Viipurinlahdesta länteen työntyvän Rasalahden  pohjukan ympärillä. Nykyisin Rasalahti on lähes umpeenkasvanut. Kylään kuului myös Lammassaari keskeltä Rasalahtea. Rasalahden naapurikyliä olivat Pien-Merijoki, Lahti, Kärki, Ahokas, Haankylä ja Naulasaari. Rasalahdella oli myös lyhyen matkaa rajaa Viipurin kaupungin kanssa.
Rasalahden halki kulki valtatie 7 Helsingistä Viipuriin. Kylän asutus oli keskittynyt valtatien molemmin puolin sekä tien ja merenlahden väliselle alueelle. Omaa kansakoulua Rasalahdessa ei ollut, vaan koulua käytiin läheisessä Kiiskilän kylän kansakoulussa. Vuonna 1937 Rasalahdessa oli 92 asukasta. Samana vuonna kylässä oli 315 ha metsää, 125 ha peltoa ja 20 ha niittyä. Kylässä toimi Rasalahden maidonmyyntiosuuskunta, joka myi maitonsa Valiolle Viipuriin.
Rasalahti Suomessa > Sota-aika

Talvisodassa Rasalahti pysyi Suomen hallussa sodan loppuun asti, mutta Moskovan rauhassa se oli muun Viipurin maalaiskunnan mukana luovutettava Neuvostoliitolle. Asukkaat oli evakuoitu jo sodan aikana muualle Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.
Singaporen Grand Prix 2022

|  Singaporen Grand Prix 2022  |
| --- | --- |
 17. osakilpailu 22 osakilpailusta kaudella 2022. 

Päivämäärä:  2. lokakuuta 2022
Rata:  Marina Bay Street Circuit
Sijainti:  Marina Bay, Singapore
Ratatyyppi:  Katurata
Radan pituus:  5,063 km
Kilpailun pituus:  59 kierrosta, 298,580 km
Sää:   Alussa sateinen
Paalupaikka
Kuljettaja:   Charles Leclerc   (Ferrari)
Paaluaika:  1.49,412
Palkintokoroke
Voittaja:   Sergio Pérez   (Red Bull Racing)
Toinen:   Charles Leclerc   (Ferrari)
Kolmas:   Carlos Sainz   (Ferrari)
Nopein kierros
Kuljettaja:   George Russell   (Mercedes)
Kierrosaika:  1.46,458 (kierroksella 54)
Singaporen Grand Prix 2022 (virallisesti Formula 1 Singapore Airlines Singapore Grand Prix 2022) oli Formula 1 -kauden 2022 17. osakilpailu, joka ajettiin 2. lokakuuta Marina Bayn katuradalla Singaporessa.
Vapaat harjoitukset

Ensimmäisissä vapaissa harjoituksissa Williamsin Alexander Albon teki paluun ajoihin, kun hän oli toipunut umpilisäkeleikkauksestaan. McLarenin Lando Norris keskittyi testaamaan autonsa uusia päivitysosia ja oli siksi lopputuloksissa viimeisten kuljettajien joukossa. Ferrarin Carlos Sainzilla oli vaikeuksia autonsa tasapainotuksen kanssa ja Alpinen Fernando Alonso menetti harjoitusaikaa varikolla vaihdelaatikon öljyvuodon vuoksi. Harjoitusten lopussa radalle otettiin punaiset liput, kun Aston Martinin Lance Stroll kolaroi ratavalliin mutkien 5 ja 7 välissä. Ensimmäisten vapaiden harjoitusten nopein oli Mercedeksen Lewis Hamilton, Red Bullin Max Verstappen oli toinen ja Ferrarin Charles Leclerc kolmas. Alfa Romeo sai 10 000 euron sakon, koska talli ei palauttanut harjoituksissa käyttämiään renkaita sääntöjen mukaisesti tuomaristolle.
Toisissa vapaissa harjoituksissa Leclerc ja Verstappen viettivät paljon aikaa varikolla, koska Leclercin autossa oli jarruvika ja Verstappenin auton asetuksia muutettiin. Mercedeksen osalta harjoituksissa oli ongelmia, kun George Russell lukitsi jarrunsa mutkassa 13 ja Hamilton ei pystynyt ajamaan nopeinta aikakierrostaan ruuhkan vuoksi. AlphaTaurilla oli ongelmia autojensa kanssa, kun Pierre Gaslyn auto syttyi tuleen ja Yuki Tsunodan auton polttoainejärjestelmässä oli tekninen vika. Sainz oli toisten vapaiden harjoitusten nopein ennen tallikaveriaan Leclerciä ja Russellia.
Kolmansien vapaiden harjoitusten alku viivästyi puolella tunnilla rankkasateen vuoksi ja ratavirkailijat joutuivat poistamaan tulvavettä radalta. Kärkitalleista Mercedeksellä oli vaikeuksia lämmittää renkaitaan kosteissa olosuhteissa, minkä vaikutuksesta Russell sijoittui yhdeksänneksi ja Hamilton jäi kymmenen nopeimman kuljettajan ulkopuolelle. Leclerc oli kolmansien vapaiden harjoitusten nopein, Verstappen toinen ja Sainz kolmas.
Aika-ajot

Aika-ajojen ensimmäinen osio alkoi välikelin renkailla, koska rata ei ollut helteisessä ja kosteassa säässä ehtinyt kuivua riittävästi kuivan kelin renkaita varten. Radan pidon paranemisesta huolimatta Leclerc oli lähellä liukua ratavalleja kohti ja Alonso puolestaan pystyi jatkamaan pyörähdyksen jälkeen ilman vaurioita. Leclerc ja Alonso pääsivät jatkoon, mutta Alonson tallikaveri Esteban Ocon karsiutui jarruvian vuoksi.
Toisessa osiossa välikelin renkaat osoittautuivat radan pidon osalta edelleen paremmaksi vaihtoehdoksi. Ferrari pelasi varman päälle kuljettajiensa kanssa välikelin renkailla, vaikka Leclerc halusi kokeilla kuivan kelin renkailla. Aston Martinilla kuivan kelin renkaan valitseminen osoittautui huonoksi vaihtoehdoksi, koska Stroll ajoi mutkan 13 leveäksi tekemällä samalla pyörähdyksen ja Sebastian Vettel teki ajovirheen mutkassa 7, jolloin molemmat karsiutuivat. Mercedeksen osalta Hamilton pääsi jatkoon, mutta Russell karsiutui auton käsittelyongelmien vuoksi. Russellin autoon vaihdettiin aika-ajojen jälkeen uusi voimayksikkö ja hän sai lähtöruuturangaistuksen kilpailuun.
Kolmannessa osiossa kuivan kelin rengasseos osoittautui nopeammaksi vaihtoehdoksi, kun kärkipaikka vaihtui useampaan kertaan radan olosuhteiden parantuessa. Erikoisin tilanne koettiin Verstappenin osalta, kun talli määräsi hänet tulemaan varikolle kesken nopean aikakierroksen, koska talli ei ollut tankannut hänelle riittävästi polttoainetta ja Verstappen putosi lopputuloksissa kahdeksanneksi. Alonso sijoittui viidenneksi vaikeissa olosuhteissa ja hän asetti tavoitteekseen kärkiviisikossa pysymisen kilpailussa. Leclerc ajoi paalupaikalle, Red Bullin Sergio Pérez oli toinen ja Hamilton kolmas.
Kilpailu

Kilpailun alkua jouduttiin siirtämään sadekuurojen vuoksi. Lähdössä Pérez ohitti Leclercin ja nousi kilpailun johtopaikalle. Hamilton yritti ohittaa Sainzin avauskierroksella, mutta hän ei ollut tyytyväinen tallin valitsemaan rengasvalintaan. Williamsin Nicholas Latifi esteli Zhouta, minkä vaikutuksesta he kolaroivat keskenään; Zhou ensin kolarissa ja Latifi lopulta kolarista saatuihin vaurioihin. Latifi sai tilanteesta viiden lähtöruuturangaistuksen seuraavaan osakilpailuun.
Turva-autotilanteen jälkeen Verstappen ohitti Vettelin ja Gaslyn, mutta Alonso taisteli vastaan kierrokselle 20 asti. Alpinen molemmat kuljettajat keskeyttivät moottorin tekniseen vikaan ja Albon puolestaan varikkokäyntinsä jälkeiseen uloajon aiheuttamiin vauriohin. Radalle otettiin virtuaalinen virtuaalinen turva-auto. Tämän jälkeen Mercedeksen kuljettajista Russell ajoi nopeita kierrosaikoja uhmaten kosteita olosuhteita ja Hamilton puolestaan osui kierroksella 33 mutkan 7 ratavalliin, mutta Hamilton pystyi jatkamaan pudoten sijoituksissa Verstappenin ja Norrisin väliin.
Turva-auto otettiin käyttöön seuraavan kerran kierrosten 34 ja 36 välisenä aikana, kun Tsunoda keskeytti kolaroituaan ratavalliin mutkassa 10. Turva-autojen aiheuttamien hidastelujen vaikutuksesta kilpailussa siirryttiin aikarajalle, minkä aikana Verstappen yritti ohittaa Norrisin, mutta hän tuhosi renkaistaan parhaimman pidon ja joutui tulemaan renkaanvaihtoon, mutta hänen lisäkseen keskenään taistelleet Russell ja Haasin Mick Schumacher rikkoivat renkaansa ja tulivat varikolle. Russell teki kilpailun lopussa vielä yhden varikkopysähdyksen ajaakseen kilpailun nopeimmman kierroksen.
Kilpailun kärjessä Pérez ja Leclerc taistelivat, mutta Leclerc ei pystynyt ohittamaan DRS-siivellä, vaikka Pérezillä havaittiin moottorin toimintahäiriö. Pérez ajoi kilpailun voittoon, Leclerc oli toinen ja Sainz kolmas. Pérez joutui kilpailun jälkeen tuomariston tutkittavaksi, koska hän ei ollut pitänyt riittävää etäisyyttä turva-autoon, mutta hänelle annettiin viiden sekunnin aikarangaistus ja hän sai pitää voittonsa.
Kärkikolmikon ulkopuolella McLaren ajoi Alpineen verrattuna tärkeän tuloksen, kun Norris oli neljäs ja Daniel Ricciardo viides. Huonon lähdön saanut Verstappen oli lopulta seitsemäs. Aston Martinin kuljettajille sijoitukset kuusi ja kahdeksan olivat tärkeitä aikaisempien kilpailujen tulosten vuoksi. Gasly oli kymmenes, mutta hän ei ollut tulokseen tyytyväinen, koska hän koki tallin kilpailutaktiikan epäonnistuneen rengasvalinnan myötä.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.54,129 | 1.52,343 | 1.49,412 | 1 |
| 2 | 11 |  Sergio Pérez | Red Bull Racing-RBPT | 1.54,404 | 1.52,818 | 1.49,434 | 2 |
| 3 | 44 |  Lewis Hamilton | Mercedes | 1.53,161 | 1.52,691 | 1.49,466 | 3 |
| 4 | 55 |  Carlos Sainz | Ferrari | 1.54,559 | 1.53,219 | 1.49,583 | 4 |
| 5 | 14 |  Fernando Alonso | Alpine-Renault | 1.55,360 | 1.53,127 | 1.49,966 | 5 |
| 6 | 4 |  Lando Norris | McLaren-Mercedes | 1.55,914 | 1.53,942 | 1.50,584 | 6 |
| 7 | 10 |  Pierre Gasly | AlphaTauri-RBPT | 1.55,606 | 1.53,546 | 1.51,211 | 7 |
| 8 | 1 |  Max Verstappen | Red Bull Racing-RBPT | 1.53,057 | 1.52,723 | 1.51,395 | 8 |
| 9 | 20 |  Kevin Magnussen | Haas-Ferrari | 1.55,103 | 1.54,006 | 1.51,573 | 9 |
| 10 | 22 |  Yuki Tsunoda | AlphaTauri-RBPT | 1.55,314 | 1.53,848 | 1.51,983 | 10 |
| 11 | 63 |  George Russell | Mercedes | 1.54,633 | 1.54,012 |  | Varikko |
| 12 | 18 |  Lance Stroll | Aston Martin Aramco-Mercedes | 1.55,629 | 1.54,211 |  | 11 |
| 13 | 47 |  Mick Schumacher | Haas-Ferrari | 1.55,736 | 1.54,370 |  | 12 |
| 14 | 5 |  Sebastian Vettel | Aston Martin Aramco-Mercedes | 1.55,602 | 1.54,380 |  | 13 |
| 15 | 24 |  Zhou Guanyu | Alfa Romeo-Ferrari | 1.55,375 | 1.55,518 |  | 14 |
| 16 | 77 |  Valtteri Bottas | Alfa Romeo-Ferrari | 1.56,083 |  |  | 15 |
| 17 | 3 |  Daniel Ricciardo | McLaren-Mercedes | 1.56,226 |  |  | 16 |
| 18 | 31 |  Esteban Ocon | Alpine-Renault | 1.56,337 |  |  | 17 |
| 19 | 23 |  Alexander Albon | Williams-Mercedes | 1.56,985 |  |  | 18 |
| 20 | 6 |  Nicholas Latifi | Williams-Mercedes | 1.57,532 |  |  | 19 |
107 % aika: 2.00,971
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 11 |  Sergio Pérez | Red Bull Racing-RBPT | 59 | 2:02.20,238 | 2 | 25 |
| 2. | 16 |  Charles Leclerc | Ferrari | 59 | +2,595 | 1 | 18 |
| 3. | 55 |  Carlos Sainz | Ferrari | 59 | +10,305 | 4 | 15 |
| 4. | 4 |  Lando Norris | McLaren-Mercedes | 59 | +21,133 | 6 | 12 |
| 5. | 3 |  Daniel Ricciardo | McLaren-Mercedes | 59 | +53,282 | 16 | 10 |
| 6. | 18 |  Lance Stroll | Aston Martin Aramco-Mercedes | 59 | +56,330 | 11 | 8 |
| 7. | 1 |  Max Verstappen | Red Bull Racing-RBPT | 59 | +58,825 | 8 | 6 |
| 8. | 5 |  Sebastian Vettel | Aston Martin Aramco-Mercedes | 59 | +1.00,032 | 13 | 4 |
| 9. | 44 |  Lewis Hamilton | Mercedes | 59 | +1.01,515 | 3 | 2 |
| 10. | 10 |  Pierre Gasly | AlphaTauri-RBPT | 59 | +1.09,576 | 7 | 1 |
| 11. | 77 |  Valtteri Bottas | Alfa Romeo-Ferrari | 59 | +1.28,844 | 15 |  |
| 12. | 20 |  Kevin Magnussen | Haas-Ferrari | 59 | +1.32,610 | 9 |  |
| 13. | 47 |  Mick Schumacher | Haas-Ferrari | 58 | +1 kierros | 12 |  |
| 14. | 63 |  George Russell | Mercedes | 57 | +2 kierrosta | Varikko |  |
| Kesk. | 22 |  Yuki Tsunoda | AlphaTauri-RBPT | 34 | Ulosajo | 10 |  |
| Kesk. | 31 |  Esteban Ocon | Alpine-Renault | 26 | Moottori | 17 |  |
| Kesk. | 23 |  Alexander Albon | Williams-Mercedes | 25 | Ulosajovauriot | 18 |  |
| Kesk. | 14 |  Fernando Alonso | Alpine-Renault | 20 | Moottori | 5 |  |
| Kesk. | 6 |  Nicholas Latifi | Williams-Mercedes | 7 | Kolarivauriot (Zhou) | 19 |  |
| Kesk. | 24 |  Zhou Guanyu | Alfa Romeo-Ferrari | 6 | Kolari (Latifi) | 14 |  |
Nopein kierros:  George Russell (Mercedes) 1.46,458 (kierroksella 54).
Lähteet:
Muuta

Mercedes sai 25 000 euron sakon, koska Lewis Hamilton ajoi nenäkorun kanssa, mikä oli vastoin FIA:n asettamia korukieltosääntöjä.
Rakettiryhmä

Rakettiryhmän tunnetuimmat jäsenet James, Jessie, Meowth ja Wobbuffet Pokémon-animen Sun & Moon -sarjassa.
Rakettiryhmä (engl. Team Rocket) on Pokémon-televisiosarjassa, -videopeleissä ja -mangassa esiintyvä kuvitteellinen rikollisjärjestö.
Pokémon-universumissa Rakettiryhmä ryöstää pokémoneja johtajalleen Giovanniille (jap. サカキ Sakaki), joka pyrkii toisaalta valloittamaan ja toisaalta yhdistämään maailman. Rakettiryhmä on laajalle levinnyt rikollisverkosto, mutta animaatiosarja on tehnyt jäsenistä tunnetuiksi vain Jessien (jap. ムサシ Musashi), Jamesin (jap. コジロウ Kojirō) ja heidän puhuvan Meowthinsa (jap. ニャース Nyasu) (Ryhmä 1) sekä Butchin (jap. コサブロウ Kosaburō) ja Cassidyn (jap. ヤマト Yamato) (Ryhmä 2). Kolmikon (Jessie, James ja Meowth) päätavoite on ollut Ash Ketchumin Pikachun nappaaminen sarjan alusta asti. Kolmikko osoittaa sarjassa useita kertoja tiedostavansa olevansa osa televisiosarjaa.
Jessiellä ja Jamesilla on usein arveltu olevan romanttisia tunteita toisiaan kohtaan, koska esimerkiksi he hädän hetkellä kapsahtavat toistensa kaulaan. Jessien ja Jamesin nimet on otettu Villin lännen lainsuojattomalta Jesse Jamesilta, japanilaiset nimet Musashi ja Kojirō on puolestaan napattu samurai Miyamoto Musashilta ja hänen kuuluisimmalta vastustajaltaan Sasaki Kojirōlta. Jessien nimen voikin toisinaan nähdä kirjoitusasussa "Jesse" esimerkiksi Pokémon-korteissa. Vastaavasti Butchin ja Cassidyn nimet ovat peräisin toiselta Villin lännen lainsuojattomalta, Butch Cassidyltä. Sekä Jessie että James esiintyvät animeen perustuvassa Electric Tale of Pikachu -mangassa. Animessa Jessien rooli ei ole vielä päättynyt, mutta mangan lopussa Jessie ja James menivät naimisiin ja saivat vauvan.
Ryhmän jäsenet > Giovanni

Giovannista ei tiedetä juuri mitään. Joitakin seikkoja tosin on tiedossa:
Giovannin äiti toimi häntä ennen Rakettiryhmän johtajana. Tämä tieto on tosin ilmoitettu vain animen tarinalinjassa, eikä siihen ole ainuttakaan viittausta yhdessäkään pelissä.
Vaikka Giovanni ei animessa juuri itse asetu itsenäisesti vastustajan rooliin, hänen alaisensa pitävät hänet usein mielessään tehtäviensä aikana. Giovanni itse on nähty ottelamassa vain kahdesti. Jaksossa Merkin herruus (The Battle of the Badge), jossa hänet nähtiin ainoan kerran animessa suorittamassa kulissityötään Viridian Cityn salijohtajana. Ottelussaan Gary Oakia vastaan hän paljastui voimakkaaksi taistelijaksi. Vaikka hänen kaksi ensimmäistä pokémoniaan hävisivät Garyn pokémoneille ilman ainuttakaan voittoa, hän voitti Mewtwolla sekä Garyn Nidokingin että tämän Arcaninen yhtäaikaisesti ilman vaikeuksia. Hän joutui kuitenkin poistumaan salilta selittämättömän hätätilanteen takia, ja jätti sen Jessien ja Jamesin hoidettavaksi. Kun Ash pian saapui paikalle saliottelua varten, hän kohtasi Jessien ja Jamesin, jotka tuttuun tapaansa hävisivät hänelle Giovannilta käyttöönsä saamista voimakkaista pokémoneista huolimatta ja Togepin takia hänen ottelusalinsa sortui. Toisen kerran Giovanni otteli jaksossa Meloetta ja Meritemppeli!, jossa hän otteli omalla lemmikillään, Persianilla, Ashin Pikachua vastaan ja voitti helposti. Seuraavassa jaksossa Giovanni käytti Meloettaa ja mystistä Totuuspeiliä (engl. Reveal Glass) kutsuakseen Luonnonvoimiksi kutsutut legendaariset pokémonit (Landorusin, Thundurusin ja Tornadusin) ja alisti ne hallintaansa uudelleen (hän oli tehnyt niin aiemminkin, mutta epäonnistunut). Ashin ja kumppanien avulla niin Luonnonvoimat kuin Meloettakin pääsivät vapaiksi, ja Giovanni vetäytyi muiden Rakettiryhmän jäsenten kanssa takaisin Kanton alueelle, vaikka Jessie, James ja Meowth palasivat jatkaakseen alkuperäistä tavoitettaan: Ashin Pikachun nappaamista.
Giovanni esiintyy Pokémon Red, Green ja Blue, Yellow, FireRed ja LeafGreen, HeartGold ja SoulSilver ja Stadium -peleissä.
Pokémon Adventures -mangassa Giovannilla on pitkälti sama rooli kuin animessa, joskin mangassa hänellä on alaisinaan muita Kanto-maailman salijohtajista: Luutnantti Surge, Sabrina ja Koga. Mangassa Giovanni on kuitenkin paljon animeminäänsä armottomampi, esimerkiksi eräässä kappaleessa hänen nähdään käyttävän Cloysteriaan tappaakseen kaksi Magmaria. On paljastettu, että Giovanni on Silverin, Goldin vastustajan, isä.
Aiheesta muualla

Rakettiryhmä - Bulbapedia (englanniksi)
Jessie, James ja Meowth - Serebii.net (englanniksi)
Butch ja Cassidy - Serebii.net (englanniksi)
Pokémon-animen hahmoja
| --- | --- |
 Päähenkilöt: : Ash Ketchum | Brock | Misty | Tracey Sketchit | May | Max | Dawn | Iris | Cilan | Serena | Clemont | Bonnie | Lana | Kiawe | Lillie | Sophocles | Mallow | Goh | Chloe | Liko | Roy | Dot / Nidothing
Vastustajat:: Gary Oak | Ritchie | Harrison | Drew | Harley | Morrison | Tyson | Solidad | Paul | Zoey | Nando | Kenny | Conway | Barry | Ursula | Trip | Bianca | Burgundy | Stephan | Georgia | Miette | Shauna | Tierno | Trevor | Sawyer | Alain | Hau | Gladion | Leon | Bea | Horace
Vihollisryhmät:: Rakettiryhmä | Magmaryhmä | Aquaryhmä | Galactic-tiimi | Plasmaryhmä | Ryhmä Flare | Kalloryhmä | Macro Cosmos | Huutoryhmä | Etsijät
Professorit:: Professori Oak | Professori Ivy | Professori Elm | Professori Birch | Professori Rowan | Professori Carolina | Professori Juniper | Professori Sycamore | Professori Kukui | Professori Burnet | Professori Cerise | Professori Magnolia | Professori Amaranth | Friede
Pokémon-liiga:: Salijohtajat (Kanto | Orange-saaristo | Johto | Hoenn | Sinnoh | Unova | Kalos | Galar | Paldea) | Alolan kahunat | mestarit ja eliittineloset
Ottelurintama:: Rintamapäälliköt (Kanto ja Hoenn | Johto ja Sinnoh)
Muut järjestöt:: Aether-säätiö